CELEX: 31985R3814
Language: el
Date: 1985-12-27 00:00:00
Title: Κανονισμός (ΕΟΚ) αριθ. 3814/85 της Επιτροπής της 27ης Δεκεμβρίου 1985 για προσαρμογή του κανονισμού (ΕΟΚ) αριθ. 3540/85 όσον αφορά τον τομέα των πίσων, των κουκιών, των φουλίων και των γλυκών λουπίνων λόγω της προσχώρησης της Ισπανίας και της Πορτογαλίας

Avis juridique important

|

31985R3814

Κανονισμός (ΕΟΚ) αριθ. 3814/85 της Επιτροπής της 27ης Δεκεμβρίου 1985 για προσαρμογή του κανονισμού (ΕΟΚ) αριθ. 3540/85 όσον αφορά τον τομέα των πίσων, των κουκιών, των φουλίων και των γλυκών λουπίνων λόγω της προσχώρησης της Ισπανίας και της Πορτογαλίας  

Επίσημη Εφημερίδα αριθ. L 368 της 31/12/1985 σ. 0009 - 0010 Φινλανδική ειδική έκδοση: Κεφάλαιο 3 τόμος 20 σ. 0054  Ισπανική ειδική έκδοση: Κεφάλαιο 03 τόμος 40 σ. 0052  Σουηδική ειδική έκδοση: Κεφάλαιο 3 τόμος 20 σ. 0054  Πορτογαλική ειδική έκδοση : Κεφάλαιο 03 τόμος 40 σ. 0052 

***** ΚΑΝΟΝΙΣΜΟΣ (ΕΟΚ) αριθ. 3814/85 ΤΗΣ ΕΠΙΤΡΟΠΗΣ  της 27ης Δεκεμβρίου 1985  για προσαρμογή του κανονισμού (ΕΟΚ) αριθ. 3540/85 όσον αφορά τον τομέα των πίσων, των κουκιών, των φουλίων και των γλυκών λουπίνων λόγω της προσχώρησης της Ισπανίας και της Πορτογαλίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 396,  Εκτιμώντας:  ότι, λόγω της προσχώρησης της Ισπανίας και της Πορτογαλίας, θα πρέπει να επιφερθούν, σύμφωνα με το άρθρο 396 της πράξης προσχώρησης, προσαρμογές στον κανονισμό (ΕΟΚ) αριθ. 3540/85 της Επιτροπής της 5ης Δεκεμβρίου 1985 για λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα (1)·  ότι, βάσει του άρθρο 2 παράγραφος 3 της συνθήκης προσχώρησης, τα όργανα των Κοινοτήτων μπορούν να θεσπίσουν, πριν από την προσχώρηση, τα μέτρα που αναφέρονται στο άρθρο 396 της πράξης, τα μέτρα δε αυτά αρχίζουν να ισχύουν, με επιφύλαξη και από την ημερομηνία έναρξης ισχύος της εν λόγω συνθήκης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3540/85 τροποποιείται ως εξής:  1. Στο άρθρο 7 παράγραφος 4 τρίτο εδάφιο, προστίθενται οι ακόλουθοι όροι:  «ESP για την Ισπανία και P για την Πορτογαλία.»  2. Στο άρθρο 31 παράγραφος 3 προστίθενται οι ακόλουθες ενδείξεις:  - στο δεύτερο εδάφιο:  «Productos importados»  «Produtos importados»,  - στο τελευταίο εδάφιο:  «Destinado a estar bajo el control previsto en el reglamento (CEE) n 3540/85».  3. Το παράρτημα V του εν λόγω κανονισμού αντικαθίσταται από το συνημμένο παράρτημα.  Άρθρο 2  Ο παρών κανονισμός αρχίζει να ισχύει την 1η Μαρτίου 1986, με την επιφύλαξη έναρξης ισχύος της συνθήκης προσχώρησης της Ισπανίας και της Πορτογαλίας.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Δεκεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 342 της 19. 12. 1985, σ. 1.